אר. קלי

רוברט סילבסטר קלי (באנגלית: Robert Sylvester Kelly; נולד ב-8 בינואר 1967) הידוע בכינויו אר. קלי (R. Kelly) הוא זמר-יוצר ומפיק אמריקאי, זוכה שלושה פרסי גראמי. קלי כתב, הפיק ומיקסס שירים לאמנים רבים ביניהם ג'נט ג'קסון, ויטני יוסטון, טוני ברקסטון, סלין דיון, מייקל ג'קסון, בריטני ספירס ומרי ג'יי בלייג'. הוא הוציא 12 אלבומים ומכר מעל 50 מיליון עותקים ברחבי העולם, מתוכם כ-35 מיליון אלבומים בארצות הברית, ההופכים אותו לזמר ה-R&B המצליח ביותר בשנות התשעים. במרץ 2011, הוא דורג במקום הראשון ברשימת "25 אמני ה-R&B הטובים ב-25 השנים האחרונות" של מגזין בילבורד. ב-22 בפברואר 2019 הואשם קלי ב-10 סעיפים שונים של תקיפה מינית אשר 9 מתוכם שייכים לקורבנות שגילם נע בין 13 ל-16. ב-27 בספטמבר 2021 הורשע קלי במשפטו הראשון ב-9 סעיפים של סחיטה באיומים, ניצול ילדים, סחר בבני אדם ושידול למין, וב-29 ביוני 2022 נגזרו עליו 30 שנות מאסר. קלי נולד ב-1967 באזור הסאות' סייד(אנ') של שיקגו. אמו, ג'ואן, הייתה מורה, וזהות אביו לא ידועה. קלי גדל להורה יחיד יחד עם חמישה אחים, כאשר חלקם היו אחים למחצה. כאשר קלי היה בן 5 אימו התחתנה עם אדם בשם לושיוס. כאשר הוא היה בן 8 החל לשיר במקהלה של הכנסייה המקומית. כאשר היה בן 13 נורה בכתפו. בילדותו חווה גם התעללות מינית מצד בת משפחה מבוגרת יותר ובהמשך חווה גם התעללות מינית מצד חבר של המשפחה. בהמשך למד קלי באקדמיית קנווד, שם המורה למוזיקה לנה מקלין זיהתה את כישרונו ועודדה אותו לעסוק במוזיקה במקום כדורסל. בתיכון הוא זכה בתוכנית כישרונות כאשר ביצע את שירו של סטיבי וונדר "Ribbon in the Sky". בשל הקושי שחווה כתוצאה מדיסלקסיה הוא בחר לבסוף לנשור מהתיכון לאחר שנה אחת בלבד. בשנים הבאות קלי נהג לבצע הופעות ברחובות שיקגו אשר סייעו לו לשפר את כישוריו המוזיקליים. אמו של קלי נפטרה מסרטן בשנת 1993. קלי החל להופיע בשנות השמונים המאוחרות. בשנת 1991 השתתף בתוכנית הכישרונות הטלוויזיונית "Big Break"(אנ') בה הוא הצליח לזכות בפרס הגדול שעמד על סך 100,000 דולרים. הוא זכה לראשונה לפרסום רב בתחילת שנות ה-90 כאשר היה סולן הלהקה Public Announcement (אנ'). אלבום הבכורה של הלהקה "Born into the 90's" אשר יצא ב-1992, זכה להצלחה והכיל את הלהיטים "Honey Love" ו-"Slow Dance (Hey Mr. DJ)". הפריצה הגדולה של קלי התרחשה כאשר החל את קריירת הסולו והוציא לשווקים בשנת 1993 את האלבום "12 Play"(אנ') אשר כלל את הלהיט "Bump N' Grind". ההצלחה של אלבום הסולו הפכה את קלי לאחד מהזמרים המובילים בז'אנר ה-R&B באותה התקופה. לאורך שנות ה-90 ולאורך העשור הראשון של המאה ה-21 קלי הוציאה לשווקים מספר אלבומי סולו שזכו להצלחה מסחרית, בהם האלבום "R. Kelly" שיצא לשווקים ב-1998, האלבום "R." שיצא לשווקים ב-1998, והאלבום "TP-2.com" שיצא לשווקים בשנת 2000. השפעתו של קלי התפשטה הרבה מעבר למוזיקה שלו, שכן הוא עבד במקביל גם כמפיק וכותב שירים עבור אמנים אחרים, כולל מייקל ג'קסון, עבורו כתב את השיר "You Are Not Alone", וכמו גם בריטני ספירס, וויטני יוסטון, מריה קארי, סלין דיון, ג'סטין ביבר, ג'נט ג'קסון, כריס בראון, אליה, אשר, טוני ברקסטון, ומרי ג'יי בלייג'. קלי קיבל מועמדות לפרס גראמי על תרומתו לסינגל של ג'קסון משנת 1995, "You Are Not Alone", והשיר זכה גם בשיא גינס כשיר הראשון בתולדות מצעד הבילבורד הוט 100 שהצליח להגיע למיקום הגבוה ביותר במצעד מיד עם יציאתו לשווקים. שיתוף הפעולה של קלי ב-1998 עם דיון, "I'm Your Angel" עשה זאת פעם נוספת. הלהיט של קלי "I Believe I Can Fly", אשר יצא לשווקים ב-1996 ונכלל בפסקול של הסרט "ספייס ג'אם", היה לאחד מהשירים המפורסמים ביותר של קלי, וזיכה אותו בשלושה פרסי גראמי. במהלך הקריירה שלו קלי מכר מעל ל-75 מיליון אלבומים וסינגלים ברחבי העולם, והפך לאחד מאמני המוזיקה המצליחים ביותר בכל הזמנים מבחינה מסחרית, לאמן ה-R&B הגברי המצליח ביותר מבחינה מסחרית בשנות התשעים והוא זכה בשלושה פרסי גראמי על שירו "I Believe I Can Fly". בשנת 2011 מגזין בילבורד בחר בקלי כאמן ה-R&B המצליח ביותר מבחינה מסחרית ב-25 השנים האחרונות. למרות הצלחתו המוזיקלית, לאורך השנים התנהלו נגד אר. מספר משפטים בשל האשמות על התנהגות מינית בלתי הולמת. בשנת 1994 נישא קלי באופן בלתי חוקי לזמרת אלייה, כאשר היא הייתה בת 15 בלבד, עמה הוא עבד מאז היותה בת 12. על מנת להתחתן עימה קלי זייף מסמכים שהראו שהיא בת 18. הנישואים הללו, אשר נמשכו כחודשיים בלבד, התקיימו בשל החשש של קלי כי הזמרת נכנסה ממנו להריון, ובוטלו לאחר לחצים כבדים מצד הוריה[דרוש מקור]. זו הייתה התקרית הראשונה בשורה ארוכה של האשמות על כך שלקי היו יחסים מיניים עם נערות קטינות. במהלך 2002 נחקר אר. קלי בחשד שקיים יחסי מין עם קטינה בת 14 לאחר שנשלחה בעילום שם קלטת וידאו באורך 27 דקות לעיתון שיקגו סאן-טיימס בה הוא נראה לכאורה מקיים יחסי מין ומשתין על הנערה. עותקים של קלטת הווידאו התפרסמו בהמשך ברשתות שיתוף הקבצים. בעקבות כך ביוני 2002 הוגש כתב אישום נגד קלי בדבר צילום "פורנוגרפיית ילדים". באותו חודש נערך חיפוש בביתו שבפלורידה, ובמהלכו מצאו השוטרים כמות יוצאת דופן של פורנו למבוגרים, ובמצלמה דיגיטלית שברשותו של קלי נמצאו 12 תמונות שצילם של קטינה עירומה, כאשר ב-3 מהתמונות הוא מקיים עימה יחסי מין. קלי נעצר בשל כך בינואר 2003, אך לבסוף, במהלך מרץ 2004, נאלצו הרשויות לבטל האשמות אלו בשל היעדר עילה סבירה לצווי חיפוש בביתו. לבסוף, בשנת 2008 חבר המושבעים זיכה את קלי באופן מוחלט מכל הסעיפים של פורנוגרפיית ילדים בגינם עמד למשפט. הסדרה הדוקומנטרית משנת 2019 "Surviving R. Kelly" משכה תשומת לב מחודשת להאשמות נגד קלי. הסדרה כללה ראיונות עם נשים רבות שהאשימו את קלי בהתעללות מינית, מניפולציות וניצול. לאחר שהסדרה הדוקומנטרית פורסמה קלי נאלץ להתמודד עם אישומים פליליים נוספים, כולל סחר במין וסחיטה. בשנת 2021, לאחר משפט מתוקשר בניו יורק, הורשע במספר אישומים, כולל סחיטה וסחר במין. במשפט הוצגו עדויות של מספר נשים שהאשימו את קלי שהתעלל בהן מינית ואנס אותן כאשר הן היו קטינות. קלי נידון בעקבות כך ל-30 שנות מאסר, אותם הוא החל לרצות משנת 2024 במתחם הכליאה הפדרלי "בוטנר" אשר בקרוליינה הצפונית. בשנת 1996, קלי נישא לאנדריאה, אשר עבדה בעבר בתור אחת מהרקדניות במופעים שלו. לזוג ישנם שלושה ילדים - ג'ואן (נולדה בשנת 1998) וג'יה (נולדה בשנת 2000), ובנו רוברט ג'וניור (נולד בשנת 2002). בינואר 2009, לאחר 12 שנות נישואים, קלי ואנדריאה התגרשו. בספטמבר 2005, לאחר מריבה פיזית, אנדריאה הגישה צו מניעה נגד קלי, ובסופו של דבר הגישה תביעת גירושין ב-2006. הגירושים שלהם הושלמו בינואר 2009, לאחר 13 שנות נישואים. בתקופה מאוחרת יותר, אנדריאה ציינה בתקשורת שקלי התעלל בה פיזית, מילולית ונפשית, כולל בסרט הדוקומנטרי משנת 2019 "Surviving R. Kelly". בשנות ה-90 הייתה לקלי גם מערכת יחסים ארוכה עם זמרת הגוספל דליון ריצ'רדס. בשנת 2005, גבר משיקגו הואשם בניסיון לסחוט את בעלה של ריצ'רדס, גארי שפילד, לאחר שהוא איים לכאורה לשחרר קלטת סקס של ריצ'רדס עם קלי. בינואר 2006 אותו האיש נידון ל-27 חודשי מאסר. באפריל 2007, קלי הוציאה את השיר "Rise Up", בעקבות הטבח בווירג'יניה טק ב-2007, ותרם את כל ההכנסות מהשיר למשפחות הקורבנות. בשנת 2010 קלי כתב את השיר "Sign of a Victory" עבור מונדיאל 2010 וכל ההכנסות מהשיר הועברו לארגוני צדקה אפריקאים. ב-6 באפריל 2011 קלי הופיע באירוע צדקה בשיקגו של "Clara's House" בשכונות היותר בעייתיות בשיקגו אשר נועד לספק תעסוקה, דיור, שירותי בריאות וחינוך לאוכלוסייה מוחלשת. בשנת 2016 קלי תרם אספקה של מים לתושבי העיר פלינט שבמישיגן בעקבות משבר המים של פלינט(אנ'). 12 Play‏ (1993) R. Kelly‏ (1995) R.‏ (1998) TP-2.com‏ (2000) Chocolate Factory‏ (2003) Happy People/U Saved Me‏ (2004) TP.3 Reloaded‏ (2005) Double Up‏ (2007) Untitled‏ (2009) Love Letter‏ (2010) Black Panties‏ (2012) Write Me Back‏ (2012) Born into the 90's‏ (1992) (עם Public Announcement) The Best of Both Worlds‏ (2002) (עם ג'יי זי) Unfinished Business‏ (2004) (עם ג'יי זי) The R. In R&B Collection, Vol. 1‏ (2003) Remix City, Volume 1‏ (2005) My Diary‏ (2005) Playlist: The Very Best of R. Kelly‏ (2010) Epic‏ (2010) מדיה וקבצים בנושא אר. קלי בוויקישיתוף אתר האינטרנט הרשמי של אר. קלי (באנגלית) אר. קלי, ברשת החברתית פייסבוק אר. קלי, ברשת החברתית אקס (טוויטר) אר. קלי, ברשת החברתית אינסטגרם אר. קלי, סרטונים בערוץ היוטיוב אר. קלי, במסד הנתונים הקולנועיים IMDb (באנגלית) אר. קלי, באתר AllMovie (באנגלית) אר. קלי, באתר Rotten Tomatoes (באנגלית) אר. קלי, במסד הנתונים הקולנועיים KinoPoisk (ברוסית) אר. קלי, באתר אפל מיוזיק (באנגלית) אר. קלי, באתר ספוטיפיי אר. קלי, באתר סאונדקלאוד (באנגלית) אר. קלי, באתר Last.fm (באנגלית) אר. קלי, באתר AllMusic (באנגלית) אר. קלי, באתר MusicBrainz (באנגלית) אר. קלי, באתר דיזר אר. קלי, באתר Discogs (באנגלית) אר. קלי, באתר Songkick (באנגלית) אר. קלי, באתר Genius אר. קלי, באתר SecondHandSongs אר. קלי, באתר MOOMA (בארכיון האינטרנט) אר. קלי, באתר בילבורד (באנגלית) אר. קלי, באתר טיידל (באנגלית) עינב שיף‏, כונן דיסק, באתר וואלה, 4 בדצמבר 2009 שרון מולדאבי, מעוגב לאוהב, באתר ynet, 8 בינואר 2011 אמיר בוגן, "הוא השטן": איך הפך אר. קלי לאיש השנוא באמריקה?, באתר ynet, 25 בינואר 2019 אר. קלי, באתר אנציקלופדיה בריטניקה (באנגלית) "R. Kelly biography". אורכב מ-המקור ב-2012-04-15. "Top 90's R&B/Hip-Hop Artists". Friday, November 19, 2010, (2010-11-19). "Music — News — R Kelly named best-selling R&B artist". Digital Spy.{{cite web}}: תחזוקה - ציטוט: extra punctuation (link) תחזוקה - ציטוט: multiple names: authors list (link) Up for Discussion Jump to Forums. "The Juice Presents Top 50 R&B/Hip-Hop Artists of the Past 25 Years — The Juice". Billboard.com. Date: 11/18/2010 (2010-11-18). "Billboard Names R. Kelly The #1 R&B Artist Of Past 25 Years". Singersroom.com. נבדק ב-2011-02-20. עמי פרידמן, בית המשפט הכריע: אר. קלי אשם בניצול מיני, באתר ישראל היום, 27 בספטמבר 2021 Guardian staff, R Kelly found guilty on racketeering and sex trafficking charges, The Guardian, ‏27 בספטמבר 2021 (באנגלית) Evans, Greg. R. Kelly Sentenced To 30 Years In Prison On Federal Sex Trafficking And Racketeering Counts. Deadline Hollywood, June 29 2022 MTVNews.com: R. Kelly: Teflon Superstar, web.archive.org, ‏2011-10-26 Jennifer Vineyard, R. Kelly Arrested On Child Porn Charges Again, MTV News (באנגלית)